Taylor Brothers

Taylor Brothers (suom. Taylorin veljekset) olivat kaksi missourilaista Taney Countyssa oleskellutta kiertolaista, jotka tekivät leipänsä eteen satunnaisia töitä lähinnä Ozarkvuorten louhoksissa. Veljekset Frank ja Tubal Taylor johtivat yhdessä paikallista rikollisjengiä. Pääasiassa he kuitenkin elivät salametsästämällä muiden omistamilla metsätiloilla, joissa riistaa oli enemmän saatavilla. Harrastuksensa sekä yleisen huonon käytöksen, juopottelun ja irstailun takia Taylorit olivat paikallisissa piireissä suhteellisen pahamaineisia.

Frank ja Tubal Taylor syntyivät Lexingtonissa, Kentuckyssa, josta he lähtivät yhdessä etsimään onnea Taney Countysta, Missourista 1880-luvulla. Nuoret miehet saivat pian vainun viskistä ja naisista, ja heillä oli sukulaisten kautta yhteyksiä paikalliseen lainsäädäntöön. Välttyäkseen suvun häpeältä lainvalvojia usein esteltiin kyseenomaisten lainsäätäjien toimesta puuttumasta nuorten miesten puuhiin.

Veljekset hirtettiin pitkään jatkuneen rietastelun, Cletus Kellyn murhan ja väkivaltaisuuden takia Bald Knobbersien toimesta. Heidät löydettiin Forsythin kaupungin lähistöllä sijainneelta tilaltaan, joka sytytettiin tuleen ja veljekset löydettiin lähimaastosta pian sen jälkeen. Nat Kinney hirtti ensin Tubal Taylorin tilan edustalla olleen puun oksaan, ja Frank hirtettiin hänen vierelleen pian sen jälkeen. Samaan puuhun kiinnitettiin Bald Knobbers -nimellä allekirjoitettu varoitusviesti kaikille muille Taney Countyn rikollisille.